open-index/open-wikipedia-markdown huggingface dataset:
Johannes Gilleberg

**Johannes Gilleberg** (1915–2002) var en norsk politiker som representerte Senterpartiet i Troms på Stortinget i tre valgperioder fra 1965 til 1977.

Gilleberg hadde presteutdannelse (cand.theol. 1946, praktikum 1948). Han virka så i Hammerfest som adjunkt og hjelpeprest til 1955. Han blei opptatt av situasjonen til personer med psykisk utviklingshemming, eller åndssvake som var tidas betegnelse. Han var sentral i arbeidet for å få etablert et nordnorsk åndssvakehjem, og seinere formann for bygge- og plankomiteen for et slikt hjem på Trastad gård i Kvæfjord. Fra 1955 var han ansatt som bestyrer ved dette Nord-Norges åndssvakehjem. I 1956 hadde han stipend for å studere sosialomsorg i de nordiske landa og i 1963 for å studere det pedagogiske opplegget i «åndssvakeomsorgen» i Danmark og Tyskland.

Gilleberg var medlem av kommunestyret i Kvæfjord fra 1963 til 1971. Han ble valgt inn på Stortinget høsten 1965 og gjenvalgt i 1969 og 1973. De to siste gangene stilte han på felleslister med henholdsvis Kristelig Folkeparti og Venstre. Han var medlem av sosialkomiteen, med unntak av en periode i 1971–72 da han satt i administrasjonskomiteen. 

## Referanser


## Kilder
* Trond Nordby (red.): *Storting og regjering 1945–1985* (2 bind), Kunnskapsforlaget 1985

## Eksterne lenker
*
Fédération Camerounaise de Football

**Fédération Camerounaise de Football** (FECAFOOT) er det øverste organet for organisert fotball i Kamerun. Forbundet ble stiftet i 1959 og det ble medlem av FIFA i 1962 og CAF i 1963. FECAFOOT administrerer Kameruns herrelandslag i fotball.

## Eksterne lenker
*  (fransk)
* Profil  på FIFAs nettsider (engelsk)
Peter Kvist Jørgensen

**Peter Kvist Jørgensen** (født 15. mars 1950) er  en dansk bussjåfør og fagforeningsmann, aktiv på den politiske venstrefløy og sønn av landets tidligere statsminister Anker Jørgensen. Han er bosatt i Vejringe nær Stubbekøbing på Falster.

I farens statsministertid på slutten av 1970-tallet ble Peter Kvist Jørgensen kjent, fordi han ikke var sosialdemokrat, men derimot medlem av Kommunistisk Arbejderparti. KAP var den gang det norske AKP(m-l)s søsterparti i Danmark.

Senere gjorde han seg bemerket som tillitsvalgt i Trafikfunktionærernes Fagforening. Han ble valgt inn i styret i TF i 1978, ble nestformann i 1984 og året etter formann. I dette vervet har han flere ganger markerte uenighet både med ledelsen i LO og SiD. 
Han satt som leder for TF til han i 2004 ble valgt som forbundssekretær i Forbund af Offentligt Ansatte (FOA, senere omdøpt til Fag Og Arbejde).

Ved kommunalvalget i 2009 stilte Jørgensen som kandidat for Enhedslisten i Guldborgsund kommune.

## Eksterne lenker
* Om Peter Kvist Jørgensen på FOAs nettsider
* «Hvem er jeg?» Om Peter Kvist Jørgensen på FOAs nettsider
Fédération Algérienne de Football

**Fédération Algérienne de Football** (arabisk: الإتّحاديّة الجزائريّة لكرة القدم) er det øverste organet for organisert fotball i Algerie. Forbundet ble stiftet i 1962 og det ble medlem av FIFA året etter og CAF i 1964. FAF administrerer Algeries herrelandslag i fotball.

## Eksterne lenker
*  (arabisk/fransk)
* Profil  på FIFAs nettsider (engelsk)
Busatis

**Busatis** er en østerriksk produsent av maskinknivsystemer med hovedfokus på land- og skogbruk.

Firmaet har tidligere produsert ei slåmaskin som var mest kjent som ei bak/under montert bjelkeslåmaskin for traktor, men også som selvgående slåmaskin. Den var populær på 1950-tallet fordi den var et stort framskritt i landbruksteknologien. For bøndene var dette ei stor lettelse for slåttonna hvor de tidligere måtte bruke ljå og langorv. Idag er slikt redskap erstattet med slåtteutstyr av nyere utvikling, slik som skiveslåmaskin og fôrhøster. Dagens slåmaskiner har ei eller flere skiver med kniver på som slår graset, mens den tidligere slåmaskina har knivene montert på ein bjelke med fingrer foran som beskyttelse for stein og andre skadelige gjenstander.

## Eksterne lenker
* Busatis' nettsted
Federación Costarricense de Fútbol

**Federación Costarricense de Fútbol** (FEDEFUTBOL) er det styrende organ for fotball i Costa Rica. Forbundet ble opprettet i 1921 og ble medlem i FIFA i 1927. I 1962 ble det også tilknyttet CONCACAF.

## Eksterne lenker
* 
* Costa Rica  hos FIFA.com
Jahn Brochmann Halvorsen

**Jahn Brochmann Halvorsen** (født 23. november 1916 i Hadsel, død 13. mai 1976) var en norsk diplomat.

Etter examen artium 1935 tok han Hærens befalsskole 1936 og studerte språk i Frankrike. Under den andre verdenskrig deltok han i slaget om Narvik og mottok senere Deltakermedaljen. Han ble cand.oecon. i 1946 og jobbet ett år for Statistisk sentralbyrå og ett år for Næringsøkonomisk Forskningsinstitutt, samt var timelærer for Oslo handelsgymnasium. Fra 1948 jobbet han for departementene. Som ambassadør i Brussel stod han for rapporten som i 1971 felte statsminister Per Borten. Han mottok St. Olavs Orden i 1966. Etter å sluttet i UD bosatte han seg i sydlige Frankrike og døde i 1976.

## Posteringer
* 1948 konsulent Handelsdepartementet
* 1952 1. ambassadesekr. Norges Delegasjon til OEEC 1952, 
* 1953 byråsjef UD
* 1955 ambassaderåd Norges Deleg, til OEEC
* 1960 ekspedisjonssjef UD
* 1965–1973 ambassadør ved Norges ambassade i Brussel, sideakkreditert til Luxembourg, såvel som sjef Norges misjon til EF siden 1965
* 1973–1976 ambassadør ved Norges ambassade i Paris

## Familie
Han var sønn av banksjef Jahn Brochmann Halvorsen (1887–1970) og Kirsten Aagard (1882–1969). 

## Referanser
Line Barfod

**Line Barfod** (født 1964) er  en dansk advokat,  tidligere folketingsmedlem for Enhedslisten.

Barfod gikk på Rysensteen Gymnasium 1980–1983, deretter Tidens Højskole 1983–1984. Hun studerte ved Københavns Universitet, der hun ble cand.jur. i 1992.

Hun har arbeidet i en rekke danske advokatfirmaer, og har ved siden av vært veileder i strafferett for studenter ved Københavns Universitet. Hun har samarbeidet med Dansk Magisterforening, Danmarks Jurist- og Økonomforbund, Gymnasieskolernes Lærerforening med flere om rådgivning av deres medlemmer i spørsmål om studiegjeld. Dessuten har hun vært advokat for diverse alternative og økologiske foreninger, fond og virksomheter, samtidig som hun har drevet ordinært advokatarbeid som eiendomshandel og testamenter.

Barfod var formann for Fælles Kurs Ungdom fra 1984 til 1985 og faglig sekretær for Kommunistiske Studenter fra 1987 til 1989. 

Hun stilte som folketingskandidat for Enhedslisten i 1996, og var midlertidig folketingsmedlem første gang fra 8. oktober 1998 til 30. november 1998. Deretter ble hun valgt for periodene 2001 til 2005, 2005 til 2007 og 2007 til 2011. Hun har også vært medlem av partiets hovedstyre fra 1998 til 2002, 2003 til 2005 – og sitter også i styret i dag (2013). 

## Andre tillitsverv
Line Barfod har hatt en rekke tillitsverv, blant annet som:
* medlem av presidiet og økonomiutvalget i Studenterrådet ved Københavns Universitet, 1989-90
* medlem av styret for DIS-Fonden 1990-1992
* formann for Studenterbogladens Fond, 1991-1997
* formann for Foreningen Kulturbyens Venner 1994-1998
* medlem av representantskapet i Boligfonden for enlige mødre og fædre fra 1997
* medlem av redaksjonskomiteen for Advokatsamfundets rettspolitiske tidsskrift *Lov & Ret* 1997 -2005
* medlem av representantskapet for pengeinstituttet Fælleskassen 2000 – 2006
* medlem av styret for Det Lille Teater fra 2007
* medlem av styret for Dokumentations- og rådgivningscenteret om racediskrimination fra 2009

## Referanser


## Eksterne lenker
* 
*
Charlotte Dyremose

**Charlotte Baunbæk Dyremose** (født 1977) er en dansk prest og tidligere konservativ politiker.

## Liv og virke
Charlotte Dyremose er datter av den tidligere konservative ministeren og folketingsmannen Henning Dyremose og lege Elly Baunbæk Dyremose. Hun er gift med Jacob Bræstrup, skattepolitisk sjef i DI, som hun har barn med.

Hun vokste opp i Virum, en forstad til København. Hun gikk gymnaset i Virum og studerte statsvitenskap ved Københavns Universitet, hvor hun ble uteksaminert som cand.scient.pol. i 2004.

I 2001 ble Dyremose, 24 år gammel, valgt til medlem av Folketinget for Københavns amtskrets, etter å ha fått flere personstemmer enn den sittende folketingsmannen John Vinther. Hun ledet Folketingets utdannelsesutvalg 2006–2011. Ved omleggingen av valgordningen i 2007 ble Dyremose nominert og valgt i Københavns omegns storkrets. Hun ble ikke gjenvalgt ved folketingsvalget i 2011, da Det Konservative Folkeparti mistet mer enn halvparten av sine mandater. Fra nyttår 2014 og frem til folketingsvalget i juni 2015 møtte hun fast som vara for Benedikte Kiær, som ble borgermester i Helsingør kommune.

Etter tiden i Folketinget tok hun en teologisk tilleggsutdannelse innen den danske folkekirken. I 2019 ble hun ordinert og innsatt som prest i Slagslunde og Ganløse pastorat (Slagslunde og Ganløse kirker) i Helsingør stift.

Hun er tidligere dansk mester i westernridning, en disiplin innen hestesport.

## Referanser


## Eksterne lenker
*
Karl Roll

**Karl Nikolai Roll** (født 14. mars 1868 i Trondhjem, død 29. september 1958) var en norsk idrettsadministrator og skiløper. Han tok initiativet til å danne Norges Skiforbund og var forbundets første formann. Han var også formann i Skiforeningen.

## Biografi
Han var sønn av presten Karl Roll.

Som skiløper fikk Roll Damenes pokal i Husebyrennet 1889. I 1892 ble han nummer 2 i kombinert i det første Holmenkollrennet og fikk også premie som beste langrennsløper fra byene. I 1896 vant han det østerrikske mesterskapet på ski og fikk Alperosen. Han representerte Skiklubben Ull, der han også var formann fra 1905 til 1910. Roll var hoppdommer i Holmenkollen i årene 1908–12.

Roll var sekretær i Skiforeningen i årene 1894–98 og formann i 1902–06. Han tok initiativet til Skiforeningens årbok, som kom ut første gang i 1895. Året etter fremmet han på Skiforeningens generalforsamling tanken om et landsforbund for skiidrett. Norges Skiforbund ble stiftet først 12 år senere, i 1908, med Karl Roll som sin første formann til 1911. Roll ledet den første internasjonale skikongressen, som ble holdt i Kristiania i 1910. Skikongressene ledet fram til stiftelsen av FIS i 1924.

Av yrke var Karl Roll offiser, med obersts grad fra 1919 til han søkte avskjed i 1928. Han ble uteksaminert ved Krigsskolen i 1889 og tok militær høyskoleeksamen i 1892. I årene 1908–14 var han sjef for Hans Majestet Kongens Garde. Han var ordonansoffiser hos prins Gustav Adolf i årene 1898–1904 og adjutant hos kong Haakon i 1905–07.

Karl Roll var æresmedlem av Ski Club of Great Britain. Han var bror av skiløperen Eivind Roll, som fikk Damenes pokal og satte bakkerekord i Holmenkollbakken i 1897, og av Emil Oluf Roll, som var formann i Skiforeningen fra 1893 til 1896. Karl Roll ble i 1933 utnevnt til ridder av 1. klasse av St. Olavs Orden. Ei støtte til minne om Karl Roll ble reist ved Tryvannstårnet i Oslo av Skiklubben Ull i 1968.

## Referanser


## Kilder
* Erling Ranheim (red.): *[http://urn.nb.no/URN:NBN:no-nb_digibok_2010120606059 Norske skiløpere - Skihistorisk oppslagsverk i 5 bind - Østlandet Sør]*. Skiforlaget - Erling Ranheim, Oslo 1956 (s. 24, 36, 39, 123, 149 og 367-369, digitalisert av Nasjonalbiblioteket)
* Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*. Skiforlaget - Erling Ranheim, Oslo 1955 (s. 40, 44, 55, 59 og 924, digitalisert av Nasjonalbiblioteket)
* Bj. Keyser Barth: *[http://urn.nb.no/URN:NBN:no-nb_digibok_2006121400038 Norges militære embedsmenn 1929]*. Hanche, Oslo 1930 (s. 496-497, digitalisert av Nasjonalbiblioteket)

## Eksterne lenker
* Aftenposten: Han som samlet Ski-Norge (skrevet av Karsten Alnæs, 17. februar 2008, oppdatert 20. oktober 2011)
Benedikte Kiær

**Benedikte Kiær** (født 1969) er en dansk politiker. Hun har vært borgermester i Helsingør kommune siden 2014 og representerer  Det Konservative Folkeparti.

## Biografi
Hun hadde sine første barneår i Gentofte, og da hun var syv år gammel, kjøpte foreldrene en gård i nærheten av Haslev.

Hun gikk realfaglinje på gymnaset og studerte kjemi videre på universitetet, men gikk senere over til statsvitenskap. Hun er cand.scient.pol. fra Københavns Universitet fra 2001. Hun arbeidet i Det Konservative Folkepartis informasjons- og pressetjeneste, senere som kommunikasjonsrådgiver i næringslivet.

Kiær var medlem av regionsrådet i Region Hovedstaden fra 2006 til 2010, sosialminister i Lars Løkke Rasmussens første regjering fra 2010 til 2011 og medlem av Folketinget for Københavns omegns storkrets fra 2011 til 2014. Hun var de konservatives politiske ordfører fra 2011 til 2012, men frasa seg folketingsplassen i 2014, da hun ble valgt til borgermester i Helsingør kommune.

## Referanser


## Eksterne lenker
* 
* 
*
Filosofiåret 1701

**Filosofiåret 1701** er en oversikt over hendelser, utgivelser og personer med tilknytning til filosofi i 1701.

## Hendelser

## Publiseringer
*John Norris – Theory of the Ideal or Intelligible World (1701–4)
*John Toland – Anglia Libera; or the limitation and succession of the crown of England explained and asserted.

## Fødsler
*11. januar – Johann Nicolaus Frobesius, tysk matematiker, fysiker og filosof (død 1756)

## Dødsfall
*ca. 1701 – David Abercromby, skotsk lege, filosof og teolog (ukjent fødselsår)




## Se også
*Filosofi på 1700-tallet
*Opplysningstiden
Crème anglaise

**Crème anglaise** (fransk for «engelsk krem») er en kremet saus av sukker, eggeplommer og varm melk, ofte smakstilsatt med vanilje. Den brukes i desserter.

Kremen fremstilles ved å piske eggeplommer og sukker sammen til plommene er nesten hvite, og deretter sakte tilføre melken under lett røring. Vaniljefrø kan tilsettes for ekstra smak og for utseendet. Kremsausen skal så varmebehandles på svak varme (for mye varme kan få eggeplommene til å koke og gjøre dem til eggerøre) under kontinuerlig omrøring med skje, til den er tykk nok til å dekke baksiden av skjeen, for deretter å tas av varmen.
Svein Sollid

**Svein Guttormsson Sollid**, også kjent som **Svein Guttormsson Skare**, (født 14. januar 1868 på Skare i Morgedal, død 17. januar 1938 på Brekke i Morgedal) var en norsk skiløper som representerte Morgedal IL. Han vant kombinert i det første Holmenkollrennet i 1892 og fikk kongepokalen, og vant som B-løper også det kombinerte langrennet. I 1897 gjorde han verdens lengste skihopp til da med 31,5 meter i Donstadkleiva i Morgedal.

Svein Sollid var onkel til Sigurd Sollid, som tok bronsemedalje i spesielt hopp i VM i Chamonix i 1937.

## Referanser


## Kilder
* Gunnar Sem, Solveig Prøis Tynning, Jorunn Myklebust: *[http://urn.nb.no/URN:NBN:no-nb_digibok_2008102000001 Hvem er de - Hvem var de? - Telemarkinger i norsk toppidrett]*. Forlaget Grenland, Porsgrunn 2000. ISBN 8291986215 (s. 115-116, digitalisert av Nasjonalbiblioteket)
* Jakob Vaage, Tom Kristensen: *[http://urn.nb.no/URN:NBN:no-nb_digibok_2009042800079 Holmenkollen – Historien og resultatene]*. De norske Bokklubbene, Stabekk 1992. ISBN 82-525-1678-5 (s. 209 og 293, digitalisert av Nasjonalbiblioteket)
* Ættesoga: Svein Guttormsson Skare  (besøkt 22. november 2013)
Lurøyfjellet

**Lurøyfjellet** er et fjell i Lurøy kommune i Nordland. Det har en høyde på 685 meter over havet og er det dominerende fjellet på Lurøya. Fjellet er lett å bestige. Fra toppen er det flott utsikt over øyriket nord på Helgeland.

## Fotnoter



## Referanser




## Eksterne lenker
* Lurøyfjellet, Lurøy kommune
Rulten

**Rulten** er et fjell på Austvågøya i Lofoten. Det har en høyde på  meter over havet. Fjellet ligger mellom Austnesfjorden og Øyhellsundet. 

## Fotnoter



## Referanser
Crossfaith

**Crossfaith** (japansk: クロスフェイス) er en japansk metalcore/industrial metal-gruppe, grunnlagt i Osaka i 2006.

## Medlemmer
* Koie Kenta - Vokal
* Takemura Kazuki - Gitar
* Ikegawa Hiroki - Bas
* Amano Tatsuya - Trommer
* Tamano Terufumi - DJ, Keyboard.

; Groezrock 2013, Belgium

File:13-04-27 Groezrock Crossfaith Kenta Koie 05.jpg|Kenta Koie
File:13-04-27 Groezrock Crossfaith Kazuki Takemura 06.jpg|Kazuki Takemura
File:13-04-27 Groezrock Crossfaith Hiroki Ikegawa 07.jpg|Hiroki Ikegawa
File:13-04-27 Groezrock Crossfaith Terufumi Tamano 02.jpg|Terufumi Tamano
File:13-04-27 Groezrock Crossfaith Tatsuya Amano 02.jpg|Tatsuya Amano


## Diskografi
* Blueprint of Reconstruction (EP) - 2008
* The Artificial Theory For The Dramatic Beauty - 2009
* The Dream, The Space - 2011
* Zion (EP) - 2012
* Apocalyze - 2013
* Xeno - 2015

## Eksterne lenker
* 
*
Birgitte Esmark

**Birgitte Elise Esmark** (født 13. oktober 1841 i Brevik, død 2. april 1897 i Kristiania) var en norsk naturforsker (ekspert på snegler) og aktivist.

Hun var datter av mineralogen Morten Thrane Esmark (1801–1882) og Ulrike Benedicte Wiborg (1810–1898). Farfaren var professor Jens Esmark (1763–1839), gift med Wibeche, datter av den danske zoolog Morten Thrane Brünnich (1737–1827). Birgitte ble naturforsker, noe hun oppdaget på Madeira der hun samlet mollusker i to år for å bli frisk.  I 1879 var hun første kvinne som mottok stipend for å ta en studiereise til Nordland og Finnmark, samt studere resultatene ved Det Kongelige Frederiks Universitet der onkelen Laurits Martin Esmark (1806–1884) var professor i zoologi (han også) og siden 1863 hadde vært rektor.  Hun hadde ikke eksamen i faget, da dette ikke ble tillatt før i 1881. Etter onkelens død i 1884 fikk Birgitte publisert avhandlingen *Norges land- og ferskvandsmollusker* internasjonalt.

Siden turen til Madeira hadde hun også jobbet for de fattiges sak i Kristiania, og sammen med *komtesse* Ida Wedel Jarlsberg (1855–1929) bygde hun et hjem der kvinner kunne være på søndagene og lære seg engelsk. De to startet Unge Kvinners Kristelige Samfund (UKKS) i 1894 med Ida Wedel Jarlsberg som leder og Birgitte Esmark som sekretær; det ble senere til Kristelig Forening for Unge Kvinner (se KFUK). Hun ble i 1887 vararepresentant til styret for Det Norske Totalavholdsselskap og i 1889 sekretær for det nystartede Norske Kvinders Totalavholdsselskap – Det Hvite Bånd der Ida Wedel Jarlsberg var leder.

## Referanser
Defense Meritorious Service Medal

**Defense Meritorious Service Medal** (**DMSM**) er en amerikansk medalje som tildeles for fremragende innsats utenfor strid eller for fortjenstfull tjeneste. Medaljen ble innført ved *Executive Order 12019*, undertegnet 3. november 1977 av president Jimmy Carter. Medaljen rangerer etter Purple Heart og foran Meritorious Service Medal. 

## Utforming
Defense Meritorious Service Medal er i bronse og har en diameter på 3,81 cm. Aversen består av en laurbærkrans med en amerikansk ørn med utslåtte vinger framfor en pentagon. Ørnen symboliserer USA, laurbærkransen prestasjon og pentagonfiguren USAs forsvarsdepartement, som holder til i Pentagon-bygningen utenfor Washington, D.C.. På revers står over tre linjer innskriften «DEFENSE / MERITORIOUS / SERVICE» i øvre del av medaljen. Langs nedre kant står «UNITED STATES OF AMERICA» i en bue. 

Medaljebåndet er hvitt med tre smale lyseblå midtstriper og bredere karmosinrøde striper nær kantene. Ved gjentatt tildeling utstyres båndet med eikeløv i bronse eller sølv.

Medaljen er utformet ved Institute of Heraldry, der Mildred Orloff var ansvarlig for design og Lewis J. King jr. utførte modelleringen.

## Tildeling
Defense Meritorious Service Medal tildeles av USAs forsvarsminister til personell i landets væpnede styrker for innsats etter 3. november 1977. Medaljen tildeles for fremragende innsats utenfor strid eller for fortjenstfull tjeneste. Defense Meritorious Service Medal benyttes for å belønne innsats der forsvarsgrenene arbeider sammen fellesoperativt eller i fellesfunksjoner. Tjeneste ved Allied Command Europe, Allied Command Atlantic eller i NATOs militærkomité er eksempler. En tjenestetid på 12 måneder eller mer må ligge til grunn.

Defense Meritorious Service Medal tildeles ikke medlemmer av andre lands væpnede styrker.

## Referanser


## Litteratur
*Foster, Frank og Lawrence Borts: *Military Medals of the United States*, Fountain Inn: MOA Press, 2010, s. 101
*Kerrigan, Evans E.: *Guidebook of U.S. Medals: A Complete Guide to the Decorations and Awards of the United States from 1782 to Present*, Noroton Heights, CN: Medallic Publishing Co., 1994, s. 48
Olheia

**Olheia** er et fjell i Steinkjer kommune i Trøndelag. Fjellet ligger på Fosen nordvest for Beitstadfjorden. Det har en høyde på 632 meter over havet. Fjellområdet som Olheia ligger i, avgrenses av innsjøen Holden i sørvest og Langvatnet i Ferjavassdraget i nordøst.

## Fotnoter



## Referanser
Grytefoss kraftverk

**Grytefoss kraftverk** er et vannkraftverk som ligger i Lier kommune i Buskerud fylke.

Tronstad Bruk hadde allerede i 1907 sin egen kraftstasjon ved Grytefoss i Solbergelva. Solbergelva er en av flere elver som danner Lierelva.

Dammyrdammen er oppdemt som magasin for kraftverket. Vannet brukes deretter i Tronstad kraftverk som ligger litt nedenfor.

Kraftverket ble ombygget i 2014, med ny turbin og generator.

Installert effekt er 860 kW. Årsproduksjon er 3,5 GWh.

## Referanser


## Kilder
* 
* NVE vannkraftdatabase
* Lier Kommune historie
* Kiær Mykleby
Den kollektive modell av klarhet og opplagthet

***Den kollektive modell av klarhet og opplagthet*** var den første samling av rettsavgjørelser publisert i Kina, utgitt i 1261. Samlingen gir blant annet et innblikk i utbredt bruk av kontraktsrevisjon i datidens kontraktsrett i Kina.

## Referanser
Basilika (lov)

**Basilika** (gresk: *τὰ βασιλικά*, «keiserlig lov») er en lovsamling utgitt i 892 i Konstantinopel skrevet på gresk. Loven ble laget etter ordre fra den bysantinske keiseren Leo VI, og var en fortsettelse av hans fars (Basileios I) arbeid med å forenkle og tilpasse Justinian Is verk *[[Corpus Juris Civilis]]*, en kodifikasjon som ble utgitt mellom 529 and 534.

Lovsamlingen består av 60 kapitler.

## Referanser
Corpus juris civilis

**Corpus juris civilis** (latin («samling av sivilrettslige lover»), også kjent som Justinians lov, er en samling grunnleggende rettsvitenskapelige lovverk utgitt mellom 529 og 534 på oppdrag av den østromerske keiser Justinian I den store. Lovsamlingen, som ble ledet av Tribonianus, tjenestemann ved Justinians hoff og professor ved universitetet i Konstantinopel, besto av tre deler: *Digesta* («Samling»), *Institutiones* («Innretning, undervisning»)og *Codex* («Lover»). Senere ble det lagt til en fjerde del, *Novellæ Constitutiones* («Nye lover»). 

Det var en av de største lovverk til da, og Corpus juris civilis ble senere grunnlaget for den romerske lovens opprettelse på nytt i middelalderen, noe som deretter ble grunnlaget for i prinsippet alle sivilrettslige lovgivninger siden. Lovsamlingen fikk også stor betydning for kirkeretten gjennom formuleringen *ecclesia vivit lege romana*, «kirken virker gjennom romersk lov».

## Referanser


## Eksterne lenker
### Latinske tekster

#### ''Corpus Iuris Civilis'' fullstendig
*''Corpus Iuris Civilis'', utgaven til Mommsen & Krueger; reprodusert fotografisk
*''Corpus Iuris Civilis'', utgaven til Lion, Hugues de la Porte, 1558-1560: reprodusert fotografisk
** Digestum vetus
** Infortiatum
** Digestum novum
** Codex
** Volumen parvum

### Engelsk oversettelse

#### ''Corpus Iuris Civilis'' fullstendig
*''The Civil Law'', engelsk oversettelse (fra latisnek utgaver eldre enn den til Mommsen & Krueger) av S.P. Scott, 1932; digitalisert - også tilgjengelig her
Abortloven av 1975

**Lov om svangerskapsavbrudd**, eller **abortloven**, var en norsk lov fra 1975 som regulerte adgangen til svangerskapsavbrudd (abort).

Loven slo fast at samfunnet så langt råd er skal sikre alle barn betingelser for en trygg oppvekst, og at samfunnet som et ledd i dette arbeidet skal sørge for at alle får etisk veiledning, seksualopplysning, kunnskaper om samlivsspørsmål og tilbud om familieplanlegging, for derved å skape en ansvarsbevisst holdning til disse spørsmål slik at antall aborter blir lavest mulig.

Loven ga kvinner rett til selvbestemt abort såfremt inngrepet kunne skje før utgangen av tolvte svangerskapsuke. Etter dette kunne abort bare gjennomføres etter tillatelse fra en nemnd som bestod av to leger, og på visse vilkår i loven.

Dersom fosteret var levedyktig, kunne tillatelse til abort ikke gis. Det var en grense på uke 21 pluss 6 (22 svangerskapsuke) i abortforskriften.

Ved fare for kvinnens liv kunne abort gjennomføres på et hvilket som helst tidspunkt i svangerskapet.

Loven hadde også bestemmelser om abortnemnder og Abortklagenemnda, og om at abort bare kunne utføres på sykehus av lege.

Abortloven ga *"helsepersonell som av samvittighetsgrunner ikke ønsker å utføre eller assistere ved slike inngrep*" tillatelse til å få fritak fra å utføre aborter eller assistere ved aborter.
## Historie
Abortloven ble vedtatt 13. juni 1975, og trådte i kraft 1. januar 1976. Den erstattet Lov om svangerskapsavbrott i visse høve av 1960.

Loven var tidvis kontroversiell og gjenstand for debatt. Da loven ble vedtatt gikk Per Lønning av som biskop, og presten Børre Knudsen satte i gang en rekke aksjoner. De mente at abort var uetisk fordi fosteret representerte et menneskeliv. Kvinnebevegelsen argumenterte for selvbestemt abort, og viste til at retten til å bestemme over sin egen kropp var en menneskerettighet.

I 2018 ble lovens § 2c og fosterantallsreduksjon  diskutert. Paragraf 2c tillater abort etter tolvte svangerskapsuke hvis fosteret har en alvorlig sykdom. Paragraf 2c ble kalt «Downs-paragrafen» av aksjonsgruppa Menneskeverd, fordi fostre med kromosomfeil tillates abortert. Fosterreduksjon er når man avslutter livet til et eller flere av flere fostre og at svangerskapet fortsetter med et eller flere fostre. Motstanderne mot dette mener at dette skaper et sorteringssamfunn. De mente at det er uetisk ta abort basert på handikap og å fjerne et friskt foster dersom en gravid kvinne ønsker å beholde kun ett av flere fostre. Ap, Sv og andre partier var uenige fordi de mente at det strider mot kvinnens frihet til å bestemme over sin egen kropp og familieplanlegging.

Loven ble erstattet av Lov om abort 1. juni 2025.

## Referanser


## Eksterne lenker
* Lovdata: ''Lov om svangerskapsavbrudd''
Only Teardrops

**«Only Teardrops»** (norsk oversettelse: *bare tårer*) er en dansk popsang som vant Eurovision Song Contest 2013 for Danmark. Sangen ble fremført av Emmelie de Forest og er skrevet av Lise Cabble, Julia Fabrin Jakobsen og Thomas Stengaard. Dette var Danmarks tredje seier i konkurransen, og sangen gikk fikk en moderat kommersiell suksess etter seieren. Den toppet blant annet digitallistene i Danmark, Sverige og Hellas, og i Storbritannia nådde den plass 15 på singellisten. På norske VG-lista lå sangen i to uker, med en niendeplass som høyeste notering.

## Eurovision Song Contest

Sangen var en av ti som deltok i Dansk Melodi Grand Prix i Herning lørdag 26. januar 2013. Der vant Emmelie de Forest og «Only Teardrops» en klar seier og ble Danmarks bidrag til Eurovision Song Contest i Malmö i mai samme år.

Etter den danske finalen ble sangen en øyeblikkelig hit i Danmark, og den debuterte på en andreplass på den danske singellisten. Etter seieren i Eurovision Song Contest kom den tilbake på den danske listen og nådde førsteplassen. Siden har sangen fått platina-sertifisering i Danmark, og «Only Teardrops» ble den 14. mest solgte digitalsingelen i Danmark i 2013.

I Eurovision Song Contest deltok Danmark i den første semifinalen tirsdag 14. mai 2013. Der vant «Only Teardrops» med 167 poeng og kvalifiserte seg til finalen lørdag 18. mai. I finalen var Danmark det 18. bidraget på scenen av 26 deltakere. Avstemningen var spennende, og i begynnelsen ledet Norges Margaret Berger med «I Feed You My Love». Imidlertid gikk Danmark raskt forbi og beholdt ledelsen stort sett inn til siste slutt. «Only Teardrops» fikk til slutt 281 poeng, hvorav Island, Storbritannia, Irland, Italia, Frankrike, Slovenia, Serbia og Nord-Makedonia ga 12 poeng. Norge ga 7 poeng til Danmark.

## Listeplasseringer
Etter Eurovision-seieren gikk «Only Teardrops» inn på hitlister over hele Europa. I Storbritannia debuterte sangen på plass 99 på den britiske singellisten – til tross for at finalen ble arrangert bare fire timer før salgsperioden for den aktuelle uken ble avsluttet. Uken etter steg sangen til plass 15 på den britiske listen. Per 2014 var «Only Teardrops» den syvende mest nedlastede Eurovision-sangen i Storbritannia. Listen ble toppet av Loreen og «Euphoria» som vant året før.

## Sporliste
*;Digital nedlastning
#«Only Teardrops» – 3:03

*;CD-singel
#«Only Teardrops» – 3:03
#«Only Teardrops» (instrumentalversjon) – 3:03

*;Digital nedlastning — Kongsted remix
#«Only Teardrops» (Kongsted remix) – 5:34
#«Only Teardrops» (Kongsted remix radio edit) – 3:40

## Utgivelseshistorikk

## Referanser


## Eksterne lenker
*
Bjarne Kroepelien

**Bjarne Kroepelien** (født 3. mai 1890 i Bergen, død 28. april 1966 i Oslo) var en norsk vinhandler som er mest kjent for sin store boksamling om de polynesiske øyene. Det var denne boksamlingen som for alvor vekket Thor Heyerdahls interesse for Polynesia og som inspirerte de første teoriene om kontakten mellom disse øyene og Sør-Amerika.

## Liv og virke
### Bakgrunn
Bjarne Kroepelien ble født i Bergen som den eldste av fire barn av foreldrene Jacob Valentin Kroepelien (1863–1926) og Dagny Gran (1867–1932). Hans far var kolonial- og vinhandler, og Bjarne skulle etterhvert også ende opp i samme bransje. 

I 1908 flyttet han til Chicago hvor han arbeidet et år som kontorist på et jernbanekontor. Da han returnerte til Bergen i 1909 fikk han jobb som kontorist ved et handelskontor.  Broren Trygve Gran Kroepelien (1891–1969) ble derimot en rik forretningsmann.

### Polynesia
Som 27-åring reiste Kroepelien i 1917 til Polynesia hvor han ble boende på Tahiti i to år. Her giftet han seg med Tuimata, en av døtrene til høvding Teriieroo. Da spanskesyken kom til Tahiti i 1918 og tok livet av en tredjedel av befolkningen døde også Tuimata. Kroepeliens innsats for å hjelpe de syke ga ham senere den franske Æreslegionen. Han returnerte til Norge i 1919 og bosatte seg i Oslo.

### Samler
Kroepelien returnerte aldri til Polynesia. Han ønsket å leve i Norge med minnene om sin avdøde kone, og ville heller ikke være vitne til forandringene som den vestlige verden brakte til øyene. Han begynte i stedet på en samling av bøker fra og om sydhavet, en samling som etterhvert skulle komme til å romme rundt 5000 bøker. Denne samlingen ble testamentert til Universitetet i Oslo og befinner seg i dag på Kon-Tiki Museet.

## Bibliografi
* Frankrikes vine (1922) - illustrert av Sverre Pettersen
* 
* The Tahitian Imprints of the London Missionary Society, 1810-1834 (1950)

## Referanser


## Eksterne lenker
* Bilder fra Tahiti tatt av Kropelien i 1918-1919.
* «Han høyrde konkyliane syngje». Thor Heyerdahl forteller om sitt vennskap med Bjarne Kroepelien i forskningsmagasinet Apollon.
* PDF, Catalogue of the “Kroepelien collection” or “Bibliotheca Polynesiana”, Oslo University Library 2008.
Nomedal

**Nomedal** er en gård i Lindesnes kommune, gårdsnummer 138. Den ligger rundt fire kilometer nordøst for Holum (Krossen). Foruten grenser mot de omkringliggende gårdene Røyseland, Bringsdal, Nøding, Systad, grenser også Nomedal mot gården Teland i Kristiansand kommune.

Nomedal-navnets opprinnelse er uvisst, men en teori er at det stammer fra det gammelnorske ordet *naum* som visst nok betyr «der hvor dalen vider seg ut».

## Referanser
Keld Albrechtsen

**Keld Albrechtsen** (født 16. november 1952 i Aarhus) er en dansk politiker, tidligere medlem av Folketinget for Enhedslisten.

Albrechtsen gikk på Vejle Gymnasium i 1971 og ble kandidat i statskunnskap fra Aarhus Universitet i 1983.

Politisk har han vært spesielt engasjert i EU-spørsmålet. Han har vært medlem av Folkebevægelsen mod EU fra rundt 1985, og medlem av Junibevægelsen siden denne ble stiftet i 1992.

Albrechtsen har bakgrunn fra partiet Venstresocialisterne (VS), der han ble medlem i 1976. Han satt i partiets hovedstyre fra 1983 til 1989.

Han ble valgt inn som medlem av Århus Amtsråd for VS 1978-1984, var folketingskandidat for VS i Odense Syd-kredsen fra 1979, i Aalborg Øst-kretsen fra 1981, i Nørrebro- og Bispeengkredsene fra 1983 og i Århus Øst-kredsen fra 1987. Han var midlertidig Folketingsmedlem for Fyns Amtskreds for Venstresocialisterne fra 1. november til 19. desember 1980 og 8. oktober til 7. desember 1981,  og for Nordjyllands Amtskreds fra 14. januar til 22. februar 1982. På samme vis representerte han Østre Storkreds for VS fra 10. januar 1984 til 7. september 1987.

I 1985 ble hans parlamentariske immunitet opphevet, fordi han – og Anne Grete Holmsgaard, Jørgen Lenger og Steen Tinning – hadde brutt taushetsplikten ved å utlevere «fotokopier af monopoldirektoratets redegørelser om henholdsvis kunstgødningsbranchen og varmeisoleringsmaterialeindustrien»  og skulle siktes for dette.

I 1988 var han blant de mest sentrale VS-erne som deltok da grunnlaget for samlingen i Enhedslisten ble lagt, og i 1989 var han kandidat for Enhedslisten i Århus Øst-kredsen. Fra 1989 til 1994 satt han også i partiets styre.
 
Albrechtsen ble midlertidig folketingsmedlem for Århus Amtskreds for Enhedslisten fra 21. september 1994. Han representerte deretter kretsen i Folketinget fra fram til 2005, da han på grunn av Enhedslistens interne regler ikke kunne stille opp.

## Bibliografi
* *Danmark og Nordsøen, bind 3: Forurening* (medforfatter, 1980)
* *Efter raket-aftalerne: Farvel til våbnene* (medforfatter, 1987)
* *Håbefulde visioner – Nødvendige brud* (medforfatter, 1988)
* *EU´s udenrigs- og sikkerhedspolitik* (bidragsyter, 1998)

## Referanser


## Eksterne lenker
* 
* Om Albrechtsen på leksikon.org
Mobilapplikasjon

**Mobilapplikasjon** (**app**, **mobilapp**, **miniprogram**) er et dataprogram som kan installeres på smarttelefon, nettbrett eller andre mobile enheter. Programmene kan vanligvis lastes ned fra et nettsted som drives av utvikleren av mobiltelefonoperativsystemet, hvorav de største er Apple App Store og Google Play. Mange apper er tilgjengelig for gratis nedlastning, mens andre kjøpes gjennom den aktuelle nettbutikken. Mange apper har to versjoner, der en må du betale for, mens den andre er gratis – på bekostning at den kommer med reklame og/eller begrensede funksjoner. Dette er en strategi som brukes av noen utviklere for å senke terskelen for å teste ut en applikasjon.

Mobilapplikasjoner som er utviklet som webapplikasjoner (i HTML5) vil kunne fungere på flere forskjellige typer mobiltelefonopreativsystem uten tilpassing. Apper som er programmert og kompilert for et bestemt mobiloperativsystem (såkalt "native app") vil bare kunne installeres på eget operativsystem, med mindre de er utviklet i programmeringsverktøy som har støtte for å kompilere versjoner for flere mobilsystemer. 
## Referanser


## Eksterne lenker
* Apple Appstore
* Google play
Lex mercatoria

**Lex mercatoria** (fra latin for «merkantil rett») er handelsretten som ble brukt av kjøpmenn i middelalderen. Rettssystemet utviklet seg likt som common law-systemet, basert på sedvane og praksis blant kjøpmennene. Den merkantile retten ble håndhevet gjennom handelsretter langs med de store handelsrutene. Lex mercatoria fungerte som internasjonal handelsrett. Retten la vekt på kontraktsfrihet og næringsfrihet, og tvister ble i en stor grad løst ex aequo et bono (etter rimelighet og fornuft).

Lex mercatoria var i utgangspunktet et sett med regler og prinsipper utviklet av kjøpmenn selv for å regulere handel. Den besto av regler og sedvaner som var vanlig blant handelsmenn i Europa, med noe lokal variasjon. Den oppsto etter behov for en rask og effektiv jurisdiksjon, administrert av spesialiserte domstoler. De grunnleggende prinsippene var at retten skulle utledes av kommersiell praksis, svare til kjøpmennenes behov og være forståelig og akseptabel for alle kjøpmenn som anerkjente retten. Dagens internasjonale handelsrett har mange grunnleggende prinsipper fra lex mercatoria, slik som voldgift-institusjoner, prosedyrer, og formålet med å reflektere sedvane og praksis.

## Referanser
Kontraktsfrihet

**Kontraktsfrihet** er et rettslig konsept som viser til juridiske personers rett til å inngå kontrakter uten restriksjoner fra myndighetene. Kontraktsfriheten gir enhver rett til selv å velge hvem man vil inngå en kontrakt med, om man ønsker å inngå kontrakt eller ikke, og hva innholdet i denne kontrakten skal være.

Kontraktsfrihet er et grunnleggende konsept innen libertarianismen. Kontraktsfriheten står sterkt i rettssamfunn med relativt frie markeder, men det er ikke uvanlig at myndighetene har visse restriksjoner som regulerer kontraktsfriheten, slik som minstelønn, antitrust eller avtaleloven § 36 i Norge.
Resolusjon

En **resolusjon** er en fellesuttalelse som er ment å sammenfatte hva flere parter erklærer som enighet. Ordet kommer av latin *reso'lutio*, *re'solvere* og betyr løse opp. 

Begrepet refererer ofte til organisasjonsresolusjoner eller FN-resolusjoner; enten vedtak i FNs sikkerhetsråd eller av FNs generalforsamling.   

I norsk statsrett er begrepet nærmest utelukkende benyttet som ledd i begrepet «kongelig resolusjon» (kgl.res.), som er vedtak av Kongen i statsråd jfr. Grunnloven.
Sjakkforbundet

* Verdenssjakkforbundet
* Aserbajdsjans Sjakkforbund
* Norges Sjakkforbund
* Norges Fjernsjakkforbund
* Ungdommens Sjakkforbund
Veikko Iivanainen

**Veikko Olavi Iivanainen** (født 3. november 1915 i Kuopio, død 30. november 1949 samme sted) var en finsk skihopper. Han ble finsk mester i 1933 og 1937. I Lahtisspelen vant han hopprennet i 1937 og ble nummer 3 i 1935. Han vant hopprennet i Kuopio i 1933, 1934, 1935 og 1939. I VM i Lahtis i 1938 ble han nummer 16.

## Kilder
* Puijo portaali: Hiihdon, yhdistetyn ja mäenlaskun historiaa kuopiossa - 1930-luvun huomattavimmat kuopiolaisurheilijat (besøkt 23. november 2013)
* Geni: Veikko Olavi Iivanainen  (1915 - 1949) (besøkt 23. november 2013)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5 (s. 154)
* Lahden Kaupunginmuseo (Lahtis bymuseum): Salpausselän kisat - Lahti Ski Games (alle resultatene)
Finansklagenemnda

**Finansklagenemnda** (**FinKN**) er en bransjeorganisasjon som behandler tvister som oppstår mellom finansforetak og deres kunder. Nemnda har som mål å løse konflikter utenfor domstolene (såkalt «utenrettslig tvisteløsningsorgan»). Finansklagenemnda ble etablert 1. juni 2010 ved sammenslåingen mellom Bankklagenemnda og Forsikringsskadenemnda, og har kontor i Oslo. I 2016 ble også Inkassoklagenemnda en del av Finansklagenemnda.

Finansklagenemnda mottok 4.661 klager i 2015, hvorav 3.455 var klager på forsikringsselskap og 1.206 klager gjaldt banker og finansselskap.

Virksomheten er basert på en avtale mellom Forbrukerrådet, Næringslivets Hovedorganisasjon (NHO), Finans Norge, Finansieringsselskapenes forening, Verdipapirfondenes forening, og Virke.

Finansklagenemnda består av ett felles sekretariat og fem nemnder: 
* Finansklagenemnda Bank
* Finansklagenemnda Person
* Finansklagenemnda Skade
* Finansklagenemnda Eierskifte 
* Finansklagenemnda Inkasso

## Se også
* Finanstilsynsklagenemnda

## Referanser


## Eksterne lenker
* Finansklagenemndas nettsted
Kai Rusten

**Kai Rusten** (født 22. desember 1902 i Stor-Elvdal, død 26. oktober 1972) var en norsk skiløper. Han vant både spesielt hopp og kombinert i Lahtisspelen i 1928. Samme år vant han også kombinertrennet i Fiskartorpet i Stockholm, og han ble nummer 4 i kombinert i Holmenkollen. I 1926 ble han nummer 14 på 50&nbsp;km langrenn i Holmenkollen.

Som aktiv representerte han Rasta IL i Stor-Elvdal. Senere var han medlem i Tolga IL og formann i årene 1955–59. Rusten var også leder for skøytegruppa i Tolga IL i 1959 og 1962–64, og hadde overoppsynet med skøytebanen på Sætersgård. Han ble utnevnt til æresmedlem av Tolga IL i 1963.

Rusten var også aktiv i skyting for Tolgen skytterlag.

Kai Rusten arbeidet som herredsskogmester i Stor-Elvdal fra 1944 til 1946 og hadde samme stilling i Tolga og Os kommuner samt den sammenslåtte Tolga-Os kommune fra 1946 til 1971.

## Kilder
* Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*. Skiforlaget - Erling Ranheim, Oslo 1955 (s. 418, digitalisert av Nasjonalbiblioteket)
* Tolga IL: *[http://urn.nb.no/URN:NBN:no-nb_digibok_2009020604109 Jubileumsberetning Tolga idrettslag 100 år]*. Tolga IL, Røros 1997 (s. 125, 127, 153 og 159, digitalisert av Nasjonalbiblioteket)

## Referanser


## Eksterne lenker
*
Til den evige fred

***Til den evige fred*** (tysk: *Zum ewigen Frieden*), også kalt *Den evige fred*, er en bok skrevet av filosofen Immanuel Kant i 1795. Boken inneholdt en filosofisk plan for å stifte fred mellom stater gjennom rettslige ordninger.
 Kants bok sto i den naturrettslige tradisjon i folkeretten.

Bokens første del oppstiller seks krav til staters handelmåte for at fred skal kunne forhindres. Han kalte selv disse kravene for *preliminærartikler*, som var formulert som negative plikter. I andre del skrev han om tre fundamentale krav for at fred kunne oppnås. Disse kalte han *definitivartiklene*, som på sin side var positivt formulert.

## De seks preliminære artikler
# Ingen fredsslutning skal anses som gyldig som er blitt laget med hemmelige forbehold om stoff til en fremtidig krig.
# Ingen selvstendig bestående stat ... skal kunne erverves av en annen stat gjennom arv, bytte eller overdragelse.
# Stående hærer ... skal med tiden opphøre helt.
# Det skal ikke stiftes noen statsgjeld i forbindelse med mellomstatlige konflikter
# Ingen stat skal blande seg inn i en annen statsforfatning og regjering med makt.
# Ingen stat skal i krig med en annen stat tillate seg slike fiendtligheter som må gjøre den gjensidige tiltro til den fremtidige fred umulig...

## De tre definitivartiklene
# Den borgerlige forfatning i enhver stat skal være republikansk
# Folkeretten skal være grunnlagt på en føderalisme av frie stater
# Verdensborgerretten skal være avgrenset av den almene gjestfrihetens betingelser

## Referanser


## Eksterne lenker
*
Harold Hamm

**Harold Hamm** (født 11. desember 1945) er en amerikansk «oilman» som i mars 2012 ble rangert som den 30 rikeste person i US av Forbes og den 76 rikeste person i verden, med en estimert formue på USD 11 milliarder.  I 2012, gjorde presidentkandidat Mitt Romney ham til  energirådgiver «energy advisor», og deretter gav Hamn betraktelige bidrag til valgkampen.

## Referanser
Erstatningsrett

**Erstatningsrett** tar utgangspunkt i at det er voldt en skade eller et tap, og omhandler vilkårene for erstatningsplikt og reglene om utmåling av erstatningsansvar og erstatningskrav (erstatningsutmåling).

## Hensyn bak erstatningsretten
Hovedhensynet bak denne grenen av privatretten er at skadelidte skal stilles som om skaden ikke har skjedd. Dette hensynet kalles ofte reparasjonshensynet. Et annet hensyn bak erstatningsretten er prevensjonshensynet. Det at en eventuell skadevolder vil stå økonomisk ansvarlig for sine handlinger, har en forebyggende effekt ved at folk handler mer aktsomt enn de ellers ville ha gjort.

## Se også
* Norsk erstatningsrett

## Referanser
Avtalerett

**Avtalerett** er et rettsområde som omhandler reglene om gyldighet og ugyldighet av avtaler, fullmakt, avtalerevisjon og tolking av avtaler. Rettsområdet er nært beslektet med kontraktsretten, som er reglene om kontraktsparters rettigheter og plikter etter en inngått avtale.

## Se også
* Norsk avtalerett

## Litteratur
* Geir Woxholth *Avtalerett i et nøtteskall* Gyldendal juridisk 2. utgave 2014 ISBN 978-82-05-46197-0
* Geir Woxholth *Avtalerett*, Gyldendal juridisk 1. utgave 1995, 9. utgave 2014 ISBN 9788205457201 
* Johan Giertsen *Avtaler* Universitetsforlaget 3. utgave 2014 ISBN 978-82-15-02290-1
* Jo Hov, Alf Petter Høgberg *Alminnelig avtalerett* 2012 ISBN 978-82-91060-18-7
Norsk rett

**Norsk rett** viser til de gjeldende rettsregler i Norge. Av høyest rang, dvs. «lex superior», i norsk rett er Norges Grunnlov av 17. mai 1814 samt konstitusjonell sedvanerett. Norsk rett følger den kontinentale rettstradisjon (civil law).

## Historie
Den første lov som ble gjort gjeldende for hele landet, var Magnus Lagabøtes landslov, vedtatt av Magnus Lagabøte i 1274, og som var delvis gjeldende i over 400 år. Den eldste loven som fortsatt er delvis i kraft er Kong Christian Den Femtis Norske Lov vedtatt 15. april 1687.

## Se også
* Norges domstoler

## Referanser
De fire skjønnheter

**De fire skjønnheter** (kinesisk: 四大美人; pinyin: *sì dà měi rén*) er fire kinesiske kvinner fra oldtiden, berømte for sin skjønnhet. De er ofte blitt motiver innen kinesisk kunst. De er, oppregnet kronologisk:

* Xi Shi (omkr. 7. eller 6. århundre f.Kr., Vår- og høstannalenes tid), «et utseende som kunne senke selv den smukkeste fisk».
* Wang Zhaojun (omkr. 1. århundre f.Kr., Handynastiets tid), «et utseende som fikk selv den mest elegante fugl til å styrte til jorden».
* Diao Chan (omkr. 3. århundre, De tre rikers tid), «et ansikt som kunne få skyene til å dekke fullmånen». Sannsynligvis en fiktiv skikkelse.
* Yang Guifei (719-756, Tangdynastiets tid, «et ansikt som fikk enhver blomst til å skamme seg».

## Eksterne lenker
*
Hengende rull

**Hengende rull** (; også kalt 軸 *zhóu* eller 掛軸 * guàzhóu*) er et av flere tradisjonelle vis å utstille kinesisk malerkunst og kinesisk kalligrafi på. De tradisjonelle fremstillingsmåtene av slike arbeider er i deg selv å betrakte som en kunstform.

Hengende ruller er vanligvis tiltenkt fremvisning over en begrenset tidsperiode. Etterpå kan de knyttes sammen i en rull og lagres. Hengende ruller kan således roteres alt etter årstid og foranledning. Den bemalte overflaten av papir eller silke kan bli satt opp med dekorative brokadebord av silke. Bildene på hengende ruller er komponert slik at forgrunnen vanligvis er nederst på rullen og de fjernere motivelementer suksessivt høyere opp på den.

## Historie

I Kina ble de tidligste former av ruller utviklet fra litteratur og andre tekster skrevet på bambus- eller trebrett og silkebannere. De tidligste hengende ruller i er beslektet med og utviklet fra silkebannere slik de oppstod i antikkens Kina. Disse lange bannerne ble hengt vertikalt på vegger. Det er funnet slike silkebannere og bemalte hengende ruller i Mawangduigravene ved Changsha fra Handynastiets tid (206 f.Kr. – 220 e.Kr.). Under Tangdynastiet (618–907) ble de estetiske og strukturelle uttrykk fastlagt og regelbundet på en måte som er blitt normgivende for ettertiden. Tidlig i Songdynastiets tid (960–1279) ble rullene et særlig yndet fremstillingsmedium for de forskjellige kunstneriske stiler som da ble utviklet, og det ble utvilket hengende ruller av mange varierende størrelser og proporsjoner.

## Noen stilvarianter
Det er en rekke forskjellige stilvarianter for hengende ruller, som for eksempel:
* **Yisebiao** (一色裱, enfargesoppsett)
* **Ersebiao** (二色裱, tofargesoppsett)
* **Sansebiao** (三色裱, trefargesoppsett)
* **Xuanhezhuang** (宣和裝, Xuanhe-stil; også kalt 宋式裱, Song-oppsett)

Ved siden av dette er det flere forskjellige presentasjonsmåter.

***Hallmalerier** (中堂畫)
:Hallmaleriet er ment å være det sentrale blikkfang i en hovedhall. Den er vanligvis nokså stor og har gjerne et komplisert motiv.

***Fire hengende ruller** (四條屏)
:Denne måten å henge opp rullene på ved siden av hverandre ble unviklet fra maleriene på kinesiske foldeskjermer. Det dreier seg om en rekke (gjerne flere enn fire) smale og lange hengende ruller ved siden av hverandre, men de kan også henge hver for seg. Motivene er beslektede til hverandre, som for eksempel knyttet til de fire årstider, eller *[[de fire herrer]]* (orkidé, bambus, krysantemum, plommeblomstring) og *[[de fire skjønnheter]]* (kvinner kjent for sin skjønnhet).

***Panoramaskjermer** (通景屏)
:Panoramaskjermer utgjøres av flere hengende ruller med motivkontinuitet, slik at motivet fortsetter på de tilstøtende rullene. Disse hengende rullene kan dekke store veggflater og har vanligvis ikke noen skilleborder imellom.

***Couplet-oppheng** (對聯)
:Dette er enten to ruller ved siden av hverandre, eller to som flankerer en sentral rull. Dette oppsettet er ment for poetisk kalligrafi utført med vertikalt oppsatte skrifttegn. Denne stilen ble populær under Mingdynastiet (1368–1644).

## Referanser


## Eksterne lenker
* MoreInfo: Formats (Mounting). Det nasjonale palassmuseum (med diagram)